**A black and pink logo

AI-generated content may be incorrect.**

### Ymddiriedolwyr WCIA 2025 – Trysorydd

### A fedrwch chi ein helpu i adeiladu cenedl o ddinasyddion byd-eang sy'n dysgu, cydweithio a gweithredu dros heddwch cymdeithasol, a chyfiawnder hinsawdd? Ymunwch â ni i wneud gwahaniaeth ar fwrdd ymddiriedolwyr Canolfan Materion Rhyngwladol Cymru fel ein Trysorydd newydd.

## **Ynghylch WCIA**

Mae WCIA yn cysylltu pobl Cymru gyda’r byd a gyda’i gilydd. Gydag etifeddiaeth sy’n ymestyn dros 100 mlynedd, ac fel gwarcheidwaid y Deml Heddwch ac Iechyd hanesyddol, sy'n gysylltiedig â Chynghrair y Cenhedloedd, rhagflaenydd y Cenhedloedd Unedig, yng Nghaerdydd, rydym yn dysgu o'r gorffennol i greu dyfodol gwell. Nawr, wrth i ni fod ar fin cychwyn pennod newydd gyffrous - gyda strategaeth ffres, ail-frandio, a chyda gweledigaeth uchelgeisiol - mae hwn yn gyfnod trawsnewidiol i ymuno â ni. Gyda'n gilydd, rydym yn troi gweithredu’n lleol yn newid byd-eang.

Trwy raglenni deinamig fel Climate Cymru ac Academi Heddwch, rydym yn sbarduno cysylltiadau, yn creu a rhannu gwybodaeth, ac yn ysbrydoli gobaith. Rydym yn grymuso pobl Cymru i gymryd rhan mewn heriau byd-eang, i gymryd camau ystyrlon ac i sbarduno newid cadarnhaol. Os ydych chi’n awyddus i fod yn rhan o'r mudiad hwn, buasem wrth ein bodd yn clywed gennych.

Rydym yn chwilio am Trysorydd newydd i gyflwyno mewnwelediad ffres ac angerdd wrth i ni ddechrau'r bennod newydd gyffrous hon. Buasem wrth ein bodd petasech yn ymuno â'n cymuned fywiog a bod yn rhan o'n taith i greu newid cadarnhaol.

**Trysorydd WCIA**

Rydym yn recriwtio ar gyfer y swydd Trysorydd ar ein Bwrdd Ymddiriedolwyr, gan y bydd ein Trysorydd presennol yn ymddiswyddo ddiwedd mis Mawrth 2026.

Rydym yn chwilio am ymddiriedolwr sydd â chefndir ym maes cyllid a/neu gyfrifeg, yn ddelfrydol, gyda phrofiad yn y sector elusennol, a fydd yn gweithio gyda'r Bwrdd Ymddiriedolwyr a'r Rheolwyr drwy gadw golwg ar gyllid y sefydliad, sicrhau hyfywedd ariannol, cynghori ac arwain ar ofynion ariannol ac arferion gorau, a darparu cyngor, cymorth a gwybodaeth i Ymddiriedolwyr ar eu cyfrifoldebau o ran gofalu am gyllid.

**Y Rôl Gyffredinol**

Monitro gweinyddiaeth ariannol yr elusen, a chyflwyno adroddiad i fwrdd yr ymddiriedolwyr yn rheolaidd ar ei statws iechyd ariannol, yn unol ag arfer gorau, a chydymffurfio â'r ddogfen lywodraethu a gofynion cyfreithiol, i roi hyder a gwybodaeth i'r bwrdd i wneud penderfyniadau strategol yn well.

**Mae prif gyfrifoldebau a dyletswyddau’r Trysorydd yn cynnwys y canlynol:**

* Goruchwylio a chyflwyno'r cyllidebau, cyfrifon rheoli mewnol a datganiadau ariannol blynyddol i fwrdd yr ymddiriedolwyr;
* Gweithio gyda'r pwyllgor staffio i gytuno ar y codiad tâl blynyddol;
* Arwain ar ddyletswydd y bwrdd i sicrhau bod cofnodion cyfrifyddu priodol yn cael eu cadw, bod adnoddau ariannol yn cael eu rheoli'n briodol, eu buddsoddi a'u gwario'n economaidd, yn unol â gofynion llywodraethu, cyfreithiol a rheoleiddiol da;
* Arwain ar y gwaith o ddatblygu a gweithredu cronfeydd ariannol wrth gefn, rheoli costau a pholisïau buddsoddi;
* Cysylltu gyda’r Pennaeth Cyllid, yr aelod o staff sy'n gyfrifol am weithgareddau ariannol y sefydliad;
* Cadeirio’r pwyllgor Cyllid a Risg chwarterol yn unol â'r telerau cyfeirio, ac adrodd yn ôl i fwrdd yr ymddiriedolwyr;
* Monitro a rhoi cyngor ar hyfywedd ariannol yr elusen;
* Goruchwylio gweithredu a monitro rheolaethau ariannol penodol, a chydymffurfio â systemau;
* Cynghori ar oblygiadau ariannol cynllun strategol yr elusen;Goruchwylio proses rheoli risg ariannol yr elusen;
* Cysylltu ar lefel bwrdd gyda'r arholwr annibynnol neu’r archwilwyr allanol ar faterion penodol fel yr Adroddiad ar Ganfyddiadau’r Gwaith Archwilio a'r cynrychiolaethau bwrdd perthnasol.

**Meysydd Ymrwymiad Pwysig i’r Trysorydd**

*Cyllidebu a chynllunio ariannol strategol* – Mae'n rhaid i'r Trysorydd sicrhau bod yr holl gynlluniau strategol yn cael eu harfarnu’n llawn ar lefel ariannol, a bod y gyllideb yn gydnaws gydag amcanion tymor byr y cynllun sydd wedi cael eu sefydlu ar gyfer pob blwyddyn.

*Adroddiadau Rheolaethol* – Mae gan ymddiriedolwyr ddyletswydd i sicrhau bod cofnodion cyfrifyddu priodol yn cael eu cadw, fel bod asedau yn ddiogel a bod adnoddau'n cael eu defnyddio'n briodol yn unol â nodau'r elusen. Dylai'r Trysorydd sicrhau bod cyfrifon rheolaethol yn cael eu paratoi yn rheolaidd, a bod yna raddfa amser ar gyfer eu cymhwyso. Dylai'r Trysorydd gytuno hefyd gyda’r ymddiriedolwyr ynghylch y math o adroddiadau ariannol sydd eu hangen arnynt, ac i ba raddau.

*Adrodd ariannol statudol* – arwain a chynghori ymddiriedolwyr eraill ynghylch cymeradwyo adroddiad blynyddol a chyfrifon archwiliedig y bwrdd.

*Buddsoddiadau* –Fel rhan o'r Pwyllgor Ariannol a Risg, mae'r Trysorydd ac aelodau eraill y pwyllgor yn cyfarfod bob blwyddyn gyda’r rheolwyr buddsoddi allanol i drafod targedau, cyfyngiadau, perfformiad a pholisi buddsoddi yn y dyfodol.

*Asesu a Rheoli Risg* – Mae angen i drysoryddion sicrhau bod y broses rheoli risg yn ddigonol, a bod goblygiadau ariannol risg yn cael eu hystyried yn llwyr.

*Polisi cronfeydd wrth gefn* –Adolygu’r polisi cronfeydd wrth gefn bob blwyddyn, a chynnig newidiadau os oes angen. Adolygu’r cronfeydd wrth gefn dynodedig yn flynyddol. Diweddaru’r bwrdd yn gyson ynghylch sefyllfa’r cronfeydd wrth gefn am ddim mewn perthynas ag ystod y cronfeydd.

*Adrodd ar reoli arian parod*, a rhoi cyngor ar unrhyw gamau sydd angen eu cymryd i ymdopi gydag amgylchiadau newidiol.

## **Beth mae bod yn ymddiriedolwr yn golygu?**

Fel ymddiriedolwr, byddwch yn cyflawni’r canlynol:

* Arwain datblygiad, strategaeth, a phroses llywodraethu WCIA yn y dyfodol - a grymuso ein staff anhygoel i gyflawni eu heffaith tra’n sicrhau goruchwyliaeth gref o agweddau ariannol, diogelu a gweithredol.
* Cysylltu’n rheolaidd gydag ymddiriedolwyr, staff, gwirfoddolwyr a rhanddeiliaid — ar-lein, mewn lleoliadau hybrid, ac mewn person yn y Deml Heddwch yng Nghaerdydd a lleoliadau eraill — i ysgogi cynnydd ac i gynnal ein gwerthoedd a'n hamcanion.
* Rydym yn gofyn bod ymgeiswyr yn gallu ymrwymo tua 8 diwrnod gwaith y flwyddyn, a disgwylir iddynt fynychu o leiaf 3 allan o 4 cyfarfod bwrdd y flwyddyn (mae’r dyddiadau’n cael eu trefnu blwyddyn ymlaen llaw, a gellir gwneud trefniadau i ymuno o bell). Mae gennym hefyd 'ddiwrnod cwrdd i ffwrdd' blynyddol yr ydym yn gofyn i aelodau'r bwrdd ei fynychu, a bydd cyfleoedd i ymuno mewn gweithgareddau gyda staff a gwirfoddolwyr.
* Rhannu eich profiad bywyd a'ch arbenigedd i greu newid amlwg, cadarnhaol.
* Ymrwymo i wasanaethu am gyfnod o dair blynedd, a dod yn rhan o un o'n his-bwyllgorau yn ystod y cyfnod hwn i ganolbwyntio ar feysydd penodol o waith y sefydliad (Staffio, Llywodraethu neu Archwilio a Risg).
* Bydd cyfleoedd hefyd i dderbyn a darparu hyfforddiant ac i hyrwyddo agweddau fel Cydraddoldeb a Chynhwysiant, Diogelu, Ymgysylltu â rhanddeiliaid, twf entrepreneuraidd ac ariannol neu feysydd eraill o ddiddordeb.
* Gwirfoddoli eich amser; bydd costau teithio o fewn Cymru a chostau eraill yn cael eu had-dalu yn ôl yr angen.

## **Pwy sydd yn cael ymuno fel ymddiriedolwyr ar gyfer WCIA?**

Mae ein hymddiriedolwyr presennol yn dod o gefndiroedd amrywiol, wedi'u huno gan yr un angerdd dros adeiladu planed mwy teg, heddychlon a mwy iach.

Rydym yn chwilio am ymddiriedolwyr sydd yn meddu ar y rhinweddau canlynol:

* Brwdfrydig ynghylch ein pwrpas, ac sy’n ymrwymedig i gysylltu pobl, adeiladu partneriaethau ac ysbrydoli gweithredu.
* Chwilfrydig ac yn barod i ofyn cwestiynau, gan ddod â syniadau a phersbectifau newydd i'n gwaith.
* Yn angerddol am ein meysydd ffocws: heddwch, treftadaeth, dysgu byd-eang, a chyfiawnder hinsawdd.
* Meithrin cydweithredu a chefnogaeth ym mhob agwedd ar ein cenhadaeth mewn caredigrwydd ac undod.

Rydym yn annog yn arbennig, ceisiadau gan bobl ifanc, unigolion o grwpiau sydd heb gynrychiolaeth ddigonol fel y mwyafrif byd-eang, a chan ymgeiswyr anabl. Rydym yn croesawu unigolion sydd â sgiliau, profiadau a safbwyntiau amrywiol. Gallwch helpu i lunio ein dyfodol.

Nid oes angen cael unrhyw brofiad blaenorol fel ymddiriedolwr nac ychwaith, bod yn gyfarwydd â’r WCIA, ac rydym yn croesawu ceisiadau o bob rhan o Gymru a thu hwnt. Bydd pob ymddiriedolwr yn derbyn cyflwyniad cynhwysfawr i'r sefydliad, i’n bwrdd ac i’n gweithrediadau, a byddant yn cael eu mentora gan ymddiriedolwr arall ac aelod o staff.

Dyma'ch cyfle i ymuno â sefydliad sy'n feiddgar o ran gweithredu, gyda chalon dosturiol, ac sy’n ymrwymedig i alluogi pobl Cymru i lunio byd gwell. Byddwch yn rhan o'n taith i greu cymuned fyd-eang o obaith, cysylltiad a gweithredu

## **Sut gallaf ymgeisio?**

Hoffem glywed gennych yn y ffordd sy'n teimlo'n fwyaf cyfforddus i chi. Gallwch ymgeisio drwy’r ffyrdd canlynol:

* Cwblhau’r ffurflen mynegi diddordeb ar ein gwefan.
* Anfon CV, e-bost neu eich proffil LinkedIn atom.
* Rhannu fideo neu ffeil sain.

Rydym yn croesawu ceisiadau yn Gymraeg, Saesneg neu yn Iaith Arwyddion Prydain (BSL). Dywedwch wrthym am eich sgiliau, eich profiadau ac am beth sy'n gwneud i chi deimlo’n gyffrous ynghylch ymuno â WCIA fel Trysorydd.

**Datganiad o Ddiddordeb**

**Eich Manylion Cyswllt** (Mae’n rhaid llenwi meysydd sydd wedi’u marcio gydag \*)

\* Enw Llawn:

\* Cyfeiriad:

E-bost:

\* Rhif ffôn:

Cartref: Ffôn Symudol:  Arall:

Swydd(i) ar hyn o bryd (os yn gymwys):

Sefydliad(au):

**Eich Datganiad o Ddiddordeb**

Diolch am gymryd yr amser i rannu ychydig amdanoch chi'ch hun. Ynghyd â'ch manylion cyswllt, buasem wrth ein bodd yn clywed:

* Pam fod gennych chi ddiddordeb mewn dod yn ymddiriedolwr ac yn benodol Trysorydd WCIA?
* Pa wybodaeth, sgiliau, profiadau, priodoleddau neu rwydweithiau unigryw rydych chi'n eu cyflwyno i'r rôl – p'un ai o'ch bywyd proffesiynol, gwirfoddoli, neu o’ch bywyd personol?
* Unrhyw heriau sydd gennych o ran cydbwyso'r ymrwymiad amser o fod yn ymddiriedolwr gyda'ch cyfrifoldebau eraill.

Mae croeso i chi ehangu’r bocs, ond nid ydym yn disgwyl i chi ysgrifennu mwy nag un ochr o A4.

|  |
| --- |
|  |

**Datganiad**

❑ Rwyf wedi darllen y gofynion o ran ymrwymiad amser, ac yn gallu eu bodloni

❑ Rwy'n deall nad yw rolau ymddiriedolwyr yn cael eu talu, ond y bydd WCIA yn ad-dalu costau teithio a chynhaliaeth i alluogi cyfranogiad llawn ym musnes a gweithgareddau'r bwrdd.

Arwyddwyd: Print bras:

*Mae'n well gennym dderbyn ceisiadau drwy e-bost. Dychwelwch i* [*centre@wcia.org.uk*](mailto:centre@wcia.org.uk)

*Y cyfeiriad post yw Cadeirydd yr Ymddiriedolwyr, WCIA, Y Deml Heddwch, Parc Cathays, Caerdydd CF10 3AP.*